SF og Alternativet: Legaliser hash

Også SF’s formand, Pia Olsen Dyhr, vil have involveret beboerne på Christiania for at finde en løsning på Pusher Street, som hun ikke mener hører hjemme på fristaden.

Men derudover skal der også gøres op med kriminaliseringen af hash.

Læs også : Såret under anholdelse: Mistænkt for politiskyderi i kritisk tilstand

- Vi har foreslået, at man skal legalisere det og få det væk fra Christiania, siger Pia Olsen Dyhr.

Carolina Magdalena Maier, retsordfører for Alternativet, mener også, at løsningen på den lange bane vil være at få legaliseret hash.

- Vi står helt klart fast på vores holdning, som er, at vi skal have legaliseret cannabis i Danmark, for vi ser jo, at ingen vinder kampen mod hashhandel – hverken politiet eller samfundet eller hashmiljøet for den sags skyld, siger hun.

LA vil sælge hash på apoteker

Enhedslistens Pernille Skipper opfordrer justitsministeren til at indlede en dialog med christianitterne, så det bliver et fælles ansvar at komme den organiserede kriminalitet til livs.

Derudover skal problemet også løses ved at legalisere hash, lyder det.

- Vi har længe kaldt på at få trukket tæppet væk under rockerne, som tjener mange millioner om året på hashhandel – som ganske almindelige danskere også er med til at finansiere – ved simpelthen at lave en statskontrolleret hashhandel, siger hun.

Læs også : Politiet har anholdt den formodede gerningsmand fra Christiania